Helsingin Jalkapalloklubi (naiset)

Helsingin Jalkapalloklubin naisten joukkue eli HJK Naiset on vuonna 1971 perustettu Helsingin Jalkapalloklubin seurayhteisöön kuuluva joukkue. Se on Suomen menestynein naisten jalkapallojoukkue, joka on voittanut 24 Suomen mestaruutta ja 19 Suomen Cupia, joista viimeisimmät ovat vuodelta 2024 (mestaruus) ja 2025 (Cup). Joukkue pelaa Kansallisessa Liigassa ja kotiottelunsa Bolt Arenalla. 

Vuodesta 2023 lähtien joukkueen toiminnasta on vastannut sijoittajapohjainen osakeyhtiö Ei mikään tytäryhtiö Oy (aputoiminimi HJK Naiset). Yhtiö perustettiin turvaamaan ammattimaisempi toiminta ja laajempi rahoituspohja naisten pelaaman jalkapallon kehittämiseksi. Miesten edustusjoukkuetta operoi HJK Oy. 

Pelaajista HJK:n viralliseen Hall of Fameen on valittu Hanna-Mari Sarlin, Christina Forssell, Terhi Uusi-Luomalahti, Kaija Salopuro ja Heidi Lindström. Salopuro oli joukkueen perustajia ja ensimmäinen kapteeni. Muita HJK:n merkittäviä hahmoja ovat Paavo Einiö ja "grand old man" Heimo Laaksonen, joka toimi HJK:n nais- ja tyttöjalkapallon parissa toimihenkilönä naisten edustusjoukkueen perustamisvuodesta 1971 lähtien.

 Historia 

 1970-luku 
HJK perusti naisten joukkueen vuonna 1971, ja samana vuonna pelattiin ensimmäistä kertaa Suomen mestaruudesta. Joukkue voitti mestaruuden viisi kertaa putkeen (1971–1975) ja vakiinnutti asemansa naisten pelaaman jalkapallon suunnannäyttäjänä Suomessa. Vuosikymmenen lopussa HJK palasi mestariksi jälleen 1979.

 1980-luku 
Seura voitti kuusi mestaruutta ja neljä Suomen Cupia. Naisten Suomen Cup otettiin ohjelmaan vuonna 1981 ja HJK teki heti historiaa voittamalla kilpailun sekä mestaruuden. Kyseessä oli ensimmäinen tuplamestaruus naisten jalkapallossa. Tuplamestaruus saavutettiin myös vuosina 1984 ja 1986.

 1990-luku 
HJK:n menestystarina jatkui 1990-luvulla seitsemällä mestaruudella ja viidellä Cupin voitolla (1991–1993, 1998 ja 1999). Mestaruudet tulivat putkeen vuosina 1995–2001. Valmentajana Timo Lounio, apunaan Maija Liukkonen, johdatti joukkueen neljään mestaruuteen ja kolmeen Cup-voittoon

 2000-luku 
HJK:n suurin saavutus oli eteneminen UEFA Cupin välieriin kaudella 2001–2002 . Joukkue kaatoi matkalla mm. Trondheims-Ørnin ja putosi lopulta Umeå IK:lle, mutta suoritusta pidetään edelleen suomalaisen seurajalkapallon huippuna. Tuon ajan joukkueessa pelasivat muun muassa Laura Kalmari, Sanna Valkonen, Anna-Kaisa Rantanen, Eveliina Sarapää, Petra Häkkinen, Pauliina Miettinen, Tiina Salmén, Christina Forssell ja Terhi Uusi-Luomalahti. HJK:n kyseistä joukkuetta pidetään Suomen kaikkien aikojen parhaana seurajoukkueena.

Kotimaan kentillä HJK voitti 2000-luvulla kolme mestaruutta, viisi Suomen Cupia sekä Liigacupin vuonna 2009. Vuosikymmenen saldo Naisten SM-sarjassa ja vuodesta 2006 alkaen Naisten Liigassa oli kolmen mestaruuden lisäksi viisi hopeaa (2002, 2003, 2004, 2007, 2008) sekä yksi pronssi (2006). Kaudella 2009 HJK jäi neljänneksi.

Päävalmentajat 2000-luvulla: Timo Lounio, Petteri Jaatinen, Jarmo Österlund, Maria Virolainen, Gary Williams.

 2010-luku 
HJK pelasi Naisten Liigassa  ja jäi vuosikymmenen alussa ilman merkittävää menestystä. Ainoa mitalisija ennen vuosikymmenen loppua oli pronssi 2012. Suurimman onnistumisen toi kausi 2019, jolloin HJK voitti sekä liigan että Suomen Cupin. Jutta Rantala oli liigan maalikuningatar 22 osumallaan ja Joonas Rantanen palkittiin vuoden valmentajana.

Päävalmentajat 2010-luvulla: Jutta Rautiainen, Maria Virolainen, Jarmo Österlund, Pasi Pihamaa, Joonas Rantanen.

2020-luku
HJK pelaa Kansallisessa Liigassa (nimi käytössä vuodesta 2020). Vuosikymmenen alkuvuosina joukkue sijoittui neljänneksi (2020 ja 2021), minkä jälkeen se nousi takaisin mitalikantaan. HJK voitti liigan hopeaa 2022 ja 2023 ja kaudella 2024 seura juhli tuplamestaruutta voittamalla sekä liigan että Suomen Cupin. Vuonna 2025 HJK voitti Cupin toistamiseen. 

Eurokentillä HJK palasi Mestarien liigan karsintoihin vuosina 2020 ja 2025. Vuoden 2024 mestaruuden ansiosta seura järjesti naisten Mestarien Liigan toisen karsintakierroksen turnauksen Helsingissä, mutta jäi ilman jatkopaikkaa.

Elokuussa 2023 joukkue yhtiöitettiin, ja sen toiminnasta vastaa sijoittajapohjainen osakeyhtiö Ei mikään tytäryhtiö Oy (aputoiminimi HJK Naiset). Yhtiöittäminen toi merkittävästi lisää resursseja ja loi pohjaa ammattimaisemmalle toiminnalle.

Päävalmentajat 2020-luvulla: Jonne Kunnas (2020–2022, 2026–), Arttu Heinonen (2023–2025).

Kotikenttä
pienoiskuva|Töölön jalkapallostadion
HJK pelaa kotiottelunsa Töölön jalkapallostadionilla. Otteluiden yleisökeskiarvo kaudella 2024 oli 835 katsojaa.

 Pelaajat ja valmentajat 
 Nykyinen joukkue 
Tilanne 6. elokuuta 2025.

 Valmennus ja taustat 
 Päävalmentaja: Arttu Heinonen
 Valmentaja: Biran Jeng
 Valmentaja: Liisa-Maija Rautio
 Maalivahtivalmentaja: Juho Illi
 Transitiovalmentaja: Peetu Lepistö
 Fysioterapeutti: Pauliina Pitkänen
 Videoanalyytikko: Joel Kerminen
 Joukkueenjohtaja: Jari Mutikainen
 Urheilutoimenjohtaja: Joonas Sarelius
 Lääkäri: Riina Komonen

Saavutukset

 Suomen mestari: 1971, 1972, 1973, 1974, 1975, 1979, 1980, 1981, 1984, 1986, 1987, 1988, 1991, 1992, 1995, 1996, 1997, 1998, 1999, 2000, 2001, 2005, 2019, 2024, 2025 (25)
 Suomen Cupin voittaja: 1981, 1984, 1985, 1986, 1991, 1992, 1993, 1998, 1999, 2000, 2002, 2006, 2007, 2008, 2010, 2017, 2019, 2024, 2025 (19)
 Liigacupin / Kansallinen Cup voittaja: 2009, 2010, 2011, 2012, 2023, 2025 (6)

HJK:n maalintekijät naisten pääsarjassa 2007–2022

Vähintään 10 maalia HJK:lle tehneet siitä lähtien kun Naisten Liiga alkoi 2007 (sitä ennen nimellä SM-sarja).
PelaajaMaalitKaisa Collin (2014–2016)36Linda Ruutu (2007–2021)36Essi Sainio (2015–2022)34Vilma Hakala (2016–2021)33Vera Saastamoinen (2013–2015)29Taru Laihanen (2009–2010)29Heidi Lindström (2007–2011)29Marianna Tolvanen (2011–2012)28Annika Kukkonen (2007–2010)28Sini Ihamäki (2007–2012)24Jutta Rantala (2019)22Daniela Tjeder (2007–2009)22Ria Karjalainen (2020–2022)20Oona Sevenius (2022)16Iida Muinonen (2011–2013)16Hanna Ruohomaa (2018–2020)15Jessica Thorn (2007)15Tytti Porkka (2008)14Laura Hyvönen (2014–2016)14Satu Kruus (2011–2012)14Sini Vehviläinen (2011)13Elina Syrjälä (2010–2011)13Tuija Hyyrynen (2008–2009)13Tiina Saario (2010–2012)13Tia Hälinen (2016–2019)12Emmaliina Tulkki (2019–2020)12Hanna Pyhäjärvi (2007–2014)12Maiju Mutikainen (2008–2011)11

 Lähteet 

 Aiheesta muualla 
 https://www.hjk.fi/joukkue/hjk-naiset/
 http://www.kansallinenliiga.fi/
 http://www.palloliitto.fi/
 http://www.rsssf.com/ec/ec-wom03.html
 http://www.answers.com/topic/uefa-women-s-cup-2001-02

Luokka:Suomalaiset naisten jalkapalloseurat
Luokka:Helsingin Jalkapalloklubi